Fritt fram (TV-program 1999)

Fritt fram er en norsk Barne-TV-serie som gikk på NRK i perioden 1999 til 2001.VG - Magi for barn (27.12.1998 - Side: 52) «Du tror det ikke før du får se det! Asgeir Borgemoen tar barn med inn i en magisk verden der alt er mulig i det nye barnemagasinet «Fritt fram» Sendestart er fredag 8. januar.» Programmet ble ledet av Asgeir Borgemoen som gikk under navnet «Asgeir – sjefen over alle sjefer». Andre medvirkende i serien var Jasmin Aasland, Scott Maurstad, Maria Strand Renberg, Liv Gulbrandsen og Tuva Hølmebakk. 

Programmet ble kåret til beste barneprogram under Gullruten 1999 og Gullruten 2001. 

Fra serien ble det gitt ut to musikkalbum med Borgemoen som vokalist og hovedartist, og Jørund Fluge Samuelsen fra Trang fødsel som musikalsk medhjelper. Det første albumet, Fritt Fram, vant Spellemannprisen 2000 i klassen for barneplater.  

Referanser

 Eksterne lenker 


Kategori:NRK Barne-TV
Kategori:Gullruten for beste TV-program
Kategori:Norske barneprogrammer på TV
Kategori:TV-produksjoner på NRK
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene